Lo-Renz-O/malagasy-sentence huggingface dataset:
Ny saram-pikarakarana ny karatany dia ny filankevitry ny kaominina no mamaritra azy. Ampahafantarina ny vahoaka izany avy eo amin’ny alalan’ny fivoriam- pokonolona isam-pokontany. Tsy mitovy izy io isaky ny bif eran’i madagasikara. Ireto ny an’ny kaominina andramasina fanaovana fangatahana 7.500ar
Anefa ireo mpikambana tamin’ny fanatanterahana ny asany dia zava-poana ihany izany, satria ny olona mihitsy no tomponandraikitra marina amin’ny fampandrosoana 39 fa raha izay nikasika ny lafy tsaran’ny fampisamborana sy ny petra-bola nataon’ireo mpikambana tao amin’ny kaominina antanetikely- ambohijoky dia hojerena indray ny olana nosedrain’ny cecam, araka izay ahitana azy ao an- toerana.
Tany miantsa lanitra lanitra miantsa rivotra rivotra manome aina aina mahary olona olona miantsa voary voary mihira tontolo tamberim-boan-teny nentina nandoko ny zava-misy eo amin’ny tontolo ifaneraseran’ny olombelona sy ny voary manodidina azy, no voasoratra ato amin’ity tononkalo nosoratan’i solofo josé ity. Mampivohitra ny fifamatorana misy eo amin’ny olombelona sy ny tontolo manodidina azy izy amin’izany. Tsy miova mihitsy io fomba nandrafetany sy nampifandraisany ireo teny manondro ny zavatra tiany hambara ireo, fa nitohy hatramin’ny faran’ny tononkalo.
Niaraka nijery tromba i jao sy i sahondra diavolana mangoratsaka tamin izay 357. Mampahalala ireo mpandray anjara mety ho hita ao amin tromba aloha ity lahateny ity, milaza ny ankapoben ny zava-nitranga tao amin ny afi- trano nisehoan izany, ary mitantara antsipiriany ny endriky ny olona iray atao hoe mihetsika tromba sy ny fihetsiky ny mpanotrona azy tamin izany hitan i sahondra ny olona vory maro, manentsim-baravarana, na ny mpijery, na ny mpitehaka, na ny mpihira, na ny mpively amponga sy daba. Nandringa i sahondra mitazana ny ao anaty trano ao, miakatra mahatofotofoka azy ny mena-boanio amin ny volon ny vehivavy mifanesika teo sy ny tabataban izy rehetra. Tazan i sahondra ilay atao hoe voan ny tromba tsy hitany izay taona omena azy avy hatrany, vehivavy lehibe ve sa mbola tanora? Misavoritaka ny volon izany vehivavy izany, mihontsokontsona mandihy izy, ary misy tavoahangy feno rano eo an-tampon-dohany. Olona very saina no fijerin i sahondra azy ny masony mena dia mena, ny volon-dohany sisa tavela miapokapoka, ny tanany manakopa-damba mafy. Kelikely, nitrosona lavo nihohoka izy, ka toy ny torana teo, vao niongana koa ny tavoahangy nololohaviny. Nokopahin ny namany teo ilay voan ny tromba, ka nimpody ny ainy, nisento lavabe izy, toy ny nitrona tokana, ary niverina nihinjaka indray. Nihinjihinjy ny fihetsiny rehetra, mbetika mitrafantrafana izaitsizy, mbetika mihohoka tsy afa-mihetsika, tsy mahatandrify izay jereny ny masony, ary toy ny tsy mifampiraharaha amin izao tontolo izao intsony ny fihevitra azy. Miteniteny foana izy, mibedibedy miresaka amin-javatra tsy fantatra, 356 r. Rajemisa raolison, op. Cit. , tak 973 357 clarisse ratsifandrihamanana, op. , boky i, tak 113
Samy manana ny fomba entiny manatanteraka ny fikarohana ny tsirairay. Tsy voatery hitovy ireo dingana arahina, kanefa koa misy ny lalana iraisana toy ny fanangonana ny vondrona ambara na corpus dingana voalohany nentinay nanatontosana ity asa ity ny fanangonana ireo tahirin- kevitra sy ny famakiana ireo boky nilaina tamin ny fikarohana. Ny fampiasana ireo vondrona ambara ireo no nanampy betsaka ny fanangonana hevitra sy ny fanohanana ireo lohahevitra tsirairay. Maro, araka izany, ny zava-baovao izay nahazoana fahalalana, voasintona tamin ny ankamaroan ireo vondrona ambara nampiasaina ireo. Mampanankarena hevitra tokoa izany satria maro ireo karazana asa soratra toy ny lahatsoratra, ny lohahevitra anaty boky; teo koa ny fampiasana ny fandaharam-pianarana malagasy sy ny fitadiavana fahalalana tamin ny tranonkala. Ankoatra izany, nisy koa ny fanampiana nataona mpampianatra taranja malagasy, nanampy betsaka ny fahalalanay ny fitsipiky ny teny. Teo koa ny mpampianatra taranja anglisy nanamafy ny fahalalana teo amin ny teny anglisy izay tena nilaina tokoa na teo amin ny fanadihadiana mivantana izay natao teny amin ny sekoly, na teo amin ny famolavolana fampianarana fianarana ny teny malagasy. Resaka mivantana, famakiana ny karazana takela-panomanan-desona, izay no endrika nentin ireo mpampianatra ireo nanampy ny tenanay tamin ity asa fikarohana ity. Anisan ny fomba fiasa nahomby ary niompanan ny ankamaroan ny fahalalana homena ato amin ity asa ity koa ny atrik asa izay notanterahina teny amin ny cli ivato sy ny cli talatamaty. Tsy ny mpampianatra ihany no nanaovana fanadihadiana tamin izany, fa eo koa ny mpianatra, ny tompona andraikitra maro ao amin ny sekoly. Resaka mivantana natao tamin ny mpampianatra sy ireo mpandraharaha tao amin ny sekoly; fanatrehana fampianarana; fanangonana ny hevitry ny mpianatra tamin ny alalan ny fanadihadiana an- tsoratra. Ireo no fomba nentina nanatontosa ny fanadihadiana natao teny an-toerana. Ny valin- teny azonay tamin izany no nananganana ireo karazana fafana sy antotan isa nentina nanaporofo izay hevitra nomena ao amin ity asa fikarohana ity.
Ny tanjon’ny mpanoratra amin’izany dia ny handresy lahatra ireo kristiana tsy manana fahatokiana marina an’andriamanitra, kanefa efa mba niditra tamin’ny fanompoana azy ihany. Hita teo amin’ny zana-pizarana faharoa tamin’ity fizarana fahatelo farany ity ny fomba nanehoan’ny mpanoratra ny fanabeazana amin’ny fomba mahatsikaiky. Anisan’izany ny mahatsikaiky eo amin’ny mpandray anjara sy ny vontoatin’ny tantara, ny mahatsikaiky eo amin’ny filalaovana voambolana sy ny fomba fiteny samihafa, ary ny mahatsikaiky eo amin’ny filalaovana amin’ny sarin-teny. Hovahavahana eto amin’ity zana-pizarana fahatelo farany ity kosa ny azo ampiasana ireo piesy teatraly eo amin’ny sehatry fampianarana.
Endri-pitondrana maro no nifandimby teto madagasikara raha ny fitantanana ny raharaham-piarahamonina no jerena. Ireny rehetra ireny no manamarika ny vanim-potoana nolalovan’ny firenena ary aravona ho tantara. Fantatra araka ny tantara voasoratra sy tsy voasoratra ary fa endri-pitondrana efatra no nifandimby teto madagasikara a ny fitondrana faha-foko araka ny famaritan-drajemisa raolison régis azy ny fitambaran’ny olona iray fiaviana no atao hoe foko 2003 fianakaviana maro no mandrafitra ny foko iray. Eo anivon’ny fianakaviana dia mbola mipetraka hatrany ny tsinjara andraikitra amin’ny maha-zoky sy maha-zandry, ny ray aman-dreny sy zanaka. Amin’izany, ny lehibe no manao ny asa saina, toy ny fiahiana ny fianakaviana, ary ny zandry zanaka kosa no miantsoroka ny asa vatana, tahaka ny fambolena. Ny endrik’io fifampitondrana teo anivon’ny fianakaviana io no hita taratra tamin’ny fitondrana faha-foko saingy somary efa mivelatra kokoa. Ny sojabe no nomena ny fahefana hitantana ny tany sy ny fanjakana. Marihina fa ny fitondrana faha-foko dia efa endrikendriky ny fanjakan’andriana satria izy ireo no niavaka teo amin’ny fiarahamonina. I fagereng sy rakotomamonjy mariline 1963 15 25 dia tsy manavaka mazava ny foko sy ny fitondran’andriana satria dia ny andriana ihany no nitondra isam-poko.
Ny fandrindram-piterahana. Na izany aza misy ihany koa ireo lehilahy manaiky ity fomba ity, saingy eo amin’ny antony haneken’izy ireo izany sy ny fomba hanatanterahany azy no samy hafa, arakaraka ny zava-misy iainany. Ao ireo mbola anatin’ny fahatanorana ka tsy te hiteraka, ary miroso amin’ny fanabeazana aizana na lahy na vavy, ao ihany koa ireo solafaka indray mandeha ka misoroka ny fahadisoana sao solafaka fanindroany indray. Ao ihany koa ireo iharan’ny herisetra ara-nofo ao an-tokantrano rehefa mamo ny vadiny ka zary mampiasa ny fanabeazana aizana hialana amin’ny vohoka tsy niriana. Fa ambonin’ireo kosa, misy ny mampiasa ity fomba ity an-kalalahana sy an-tsitra-po noho ny fahatsapana ny hasarotry ny fiainana, ny famelomana, ary ny fanabeazana ny zanaka, ka vahaolana noraisiny ny famerana ny zaza ateraka, sy ny fanelanelanana ny fiterahana.
Ny sorona tsangan-kavana tsy inona akory ny sorona tsangan-kavana fa vavaka na teny atao amin-janahary sy ny razana amin ny alalan ny famonoana omby eo amin ny lava-baton andriambolafotsy ho fanorenam-pihavanana na fampidirana ny olona hafa ho ao amin ny foko. Isaka ny fito taona no anaovana ity fombam-pivavahana ity. Ny lohavohitra no mamaritra ny olona atao tsangan- kavana. Fepetra maro no takina amin izany satria tsy maintsy manaja ny fady sy manaraka ny fomba amam-panaon ny foko. Mandalo sedra toy ny manatontosa ny fivavahan-drazana isan- kariva izy ary manatitra ny salohim-bary manitra sy ny trafon-kena ho an ny lohavohitra koa ireo olona hatsangana. Inoan ny mponina fa ny zanahary sy ny razana no mahita ny miafina sy ny ao am-po tsy miloaka ka dia ankinina amin izy ireo ny fifidianana ireo olona mendrika sy tokony hanorenam- pihavanana. Amin ny alalan ny nofy na tsindry mandry no ilazan ireo razana amin ny
Vi-3-2 les officiels de compétition vi-3-2-1 le starter et l’aide marqueur ce sont eux les responsables des départs de la course, le starter donne le signal de départ et l’aide marqueur l’aide en observant les faux départs. Le starter s’assure que les chronométreurs et les juges à l’arrivée sont prêts, puis, il donne l’ordre de départ. Le starter et l’aide marqueur veillent à ce que les concurrents ne touchent la ligne de départ, ni la partie au delà de la ligne de départ avant de donner le signal de départ. Vi-3-2-2 les chronométreurs il doit y avoir 3 chronométreurs officiels pour prendre le temps du vainqueur de chaque course. C’est le chef chronométreur qui déterminera le temps officiel attribué à chaque coureur, conformément aux dispositions des
Mitsimbalivaly eo amin’ny fiainan’ny mpandray anjara ireo rehetra ireo. Azo ampiharina amin’ny fiainan’ny mpandray anjara tsirairay avy io kisary io. Raha tazanina avy amin’izany àry ny fiainan’i tsiry mpandray anjara fototra ao amin’ny vakivakim- piainana, dia ahazoana kisary toy izao 101 -
Nanomboka teo dia nantsoina ho anororo betafo ny tanàna. Afaka taona vitsy taorian’izany dia nisy aretin-dratsy nendra nandripaka ny olona tao ambohitrarivo sy tao analatsivahy. Izay sisa tsy maty dia nandositra taty anororo ary nifindra ihany koa ny mpanjaka. Ary rehefa tonga ny fotoana nialany teto anororo dia nanafatra ny morarivony izy. Hoy izy handeha aho ka tsy ho hitanareo intsony, koa rehefa tsy ho hitanareo aho dia tadiavo izay toerana hitsatohan’ity longiko ity; ka asaivo harovan’ny olona ny toerana misy azy mba tsy ho diavin-javatra fa ao izaho no mipetraka rehefa tsy hita izy dia notadiavin’ny fokonolona ilay longy. Farany dia hita ihany. Nalaina i kalolava lehiben’ny morarivo hamantatra ilay longy sao raha zavatra natsatok’olom-poana. Rehefa fantatra fa izy tokoa dia nofefena manodidina ilay toerana. Hazo misy tsilony no namefena azy rombaza, fatsifatsy, tsimemposa no anaran’ilay hazo. Fety be ho an’anororo ny fanaovana ilay fefy. Fiaro aomby no niantsony azy, izay nahitsy ho feraomby taty aoriana. Alina mbola tsy vaky masoandro no tevezana ny hazo ka rehefa voatsangana ny fefy dia vonoina ny aomby fotsy lohamparimaso ary misy joro atao amin’izany taty aoriana dia nisy olona nitsanganan’io mpanjaka io ka nanao fahagagana. Andriantsimitovy no anarany. Indray, andro; volana novambra 1924, nanala tsakafara voady ery daday lehibe dadilahy , randriamiandroana. Tany ambohitrarivo ny tsakafara no natao. Rehefa voatady ny aomby hanalana ny tsakafara dia nandeha kelikely ary tsy tafatsangana fa nandamaka nitolefika niherikerika andriantsimitovy ary hoy izy tariho atsimotsimo kely ny aomby fa mifanohitra ireo olona ireo. Milaza ny ao maroandrina fa izahay no ambony razana ka any aminy no hamonoana ny aomby satria zafiny no tompony dia novonoina teo anelanelan-tany ilay aomby. Marihina fa olona sy hita maso ireo olona nolazaina ireo fa izy mpanazary ihany no mahita azy. Dia nianjaka notanganan-draha izy avy eo. Notondroiny tehina ny olona teo atsimon’ambohitrarivo ary hoy izy ho avy ny vary arivo; iva tazanigna anororo fa avoavon’antsihanaka manontolo satria ho avy ny vary be zetra no manelanelana an’anororo sy ambohitrarivo tamin’izany. Tokony ho tamin’ny fiadohan’ny taona 1925 dia voan’ny hain-tany be ny lakan-drano tao sahamaloto; kamaina niaraka tamin’izay ihany koa ny zetra nanelanelana ny ambohitrarivo amin’anororo. Avy eo dia nodorana ka roa volana vao may ny afo. Nofafazana vary avy eo ny toerana avy nanirian’ilay zetra; vokatra tokoa ny vary. Tonga ny manodidina nanampy ny tanororo nanangona ny vary. Soritana manokana fa tamin’ny taona 1926 vao nisy nipetraka tao ambohitrarivo ary olona telo no tao tamin’izany nalaina feo rabenindraina koto,69 taona, olona gedan’ny tranobe mipetraka ao anororo, distrika amparafaravola nandika randrianarivelo hanitranirina
Ho an’ny kilasy t11 araka ny fandaharam-pianarana atao ato amin’ity kilasy t11 ity dia azo ivalamparana tokoa ity hasin’ny varatra ity satria saika azo ampidirana azy avokoa ny lesona riba atao ato, na ao amin’ny marina, ny rariny, ny hitsiny; ny fahendrena sy ny fahalalana; ny hasina, dia saika ahafahana miresaka azy avokoa ka arakaraka izay seha-pitenenana sy ny hodidin’ny resaka no handinihana izay tokony hambara. Raha eo amin’iretsy tsangan-kevitra telo voalohany iretsy ohatra dia azo atao ny mitantara ny zavatra nisy marina ka natreha-maso tamin’ny fikarohana mba hilazana ny zava-marina mahakasika ny varatra noho izy marina finoana sy na marina voaporofon’ny siansa satria hitan’ny maso ny fomba fisehoan’ireo trangan-javatra manjavozavo ao an-tsain’ny olona sasany. Eo koa ny tokony hananan’ny olo-marina, ka azo tantaraina aminy ny zava-miseho nahazo ny olona tsy marina tao amin’ilay tapany farany amin’ilay lovan-tsofina ho an’ny kilasy t10 teo aloha. Na koa azo ampidirina avy hatrany ny rariny izay fifanandrifian’ny natao sy ny valin’asa mifanaraka amin’izany. Azo iadian-kevitra ihany koa ny vokatry ny fampiarana ny hitsiny eo amin’ny fiaraha-monina izay miteraka lonilony sy valifaty ho an’izay resy ka mahatonga azy hitady hevitra hanehoan’ny heviny mihoatra ny hery maha olombelona azy, toy ny filalaovana ny herim-baratra ; nefa sarotra ho an’ny lalàna ny hanenjika azy amin’izany satria tsy voaporofo. Raha eo amin’ny fahalalana sy fahendrena kosa dia tokony hampidirina ao an- tsain’ny mpianatra ary ato tanjona mihitsy ny fandraisana andraikitra hanova ny toe- javatra iray ho lasa ho tombon-tsoan’ny firenena, hanasoavana ny mpiray tanindrazana aminy ny kolon-tsain’ny fireneny fa tsy natao hifanimbana izany. Tafiditra ao amin’ny andraikitry ny olon-kendry sy ny manam-pahalalana izany. Ity voan-kevitra hasina ity no tena azo ivalamparana betsaka ampifandraisina ity vokam-pikarohana ity. Eto mantsy no ahafahana maneho ny endrika iray isehoan’ny fahaverezan’ny hasin’ny olona iray rehefa tratran’ny tolak’olona amin’ny varatra, satria mifamototra mankany amin’ny toerana heverina ho maloto indrindra amin’ny olombelona ny lela izay singa enti-manavaka ny tsiron’ny sakafo ka manome hery ny
Ny mpianatra rehetra no ezahina tombanana. Fomba maro no azo anaovana tombana. Ao ny tombana am-bava, izay azo atao aorian’ny lesona iray na alohan’ny fanombohana lesona vaovao. Tombana fitiliana na fandrefesana ny fahalalana azon’ny mpianatra no ilazana izany tombana izany.
Ao amin’ny vonan’olana no ahitana ny antony nahatonga ny tantara. Ao anatin’izany no ahitana ny olana fototra. Mipetraka any am-piadohan’ny tantara araka izany ny olana fototra natao hanaitra ny sain’ny olona ary koa natao hisarika ny fahalianany. Misy ihany koa ny andram-bahaolana izay natao hampivoatra ny tantara. Tsy mahavaha tanteraka ny olana anefa izany fa andrana ihany. Eo anatrehan’izany ary dia hojerena mifanesy eto ny olana fototra ao amin’ny tantara, manaraka izany ny andram-bahaolana. 2.2.1. Ny fanehoana nyolana fototra.
Ii-8 famintinana samy manana ny lanjany ireo sokajin-teny fito enti-mamaritra ny anarana. Samy mpamaritra anarana izy ireo, nefa tsy mitovy ny toerany miohatra amin’ny teny faritany sy ny fomba fampiasana azy ireo. Misy ireo mpamaritra mipetraka eo alohan’ny teny faritany ary misy ireo izay mipetraka ao aorian’ny teny faritany. Mety hampiova ny hevitry ny teny faritany na ny fehezanteny misy azy ny fiovaovan’ny toerany.
Izany rehetra izany dia niteraka ny fahantran’ny vahoaka malagasy sy ny fahatezerany ka nahatonga ilay trakta niely teto antananarivo tamin’ny 1969 mba hanafoanana ny fifanekem-piaraha-miasa izay nosoniavin’ny komite revolitionera 2.2.2.3-ny zava-nisy teo amin’ny sehatry ny fiaraha-monina sy ny kolontsaina raha vao azo ny fahaleovantena tamin’ny 1960 dia nanantena fiainam-baovao ny vahoaka malagasy ary dia naneho ny fitiavan-tanindrazana ny olona tamin’ny fihetsika ivelany samihafa. Ny mpianatra tamin’ ny sekoly vazaha dia mba niezaka hiteny gasy; izany dia vokatry ny ezaka nataon’ny tanora hiteny gasy. Diso fanantenana anefa izy satria toa ilay tontolo tamin’ ny fanjanahan-tany ihany no nitohy, nidangana mantsy ny hetra nalain’ny fanjakana ary namoronana hetra avokoa ny fananam-bahoaka. Misondrotra tsikelikely ny vidim-piainana ary vao mainka natobaka teto ireo vokatry ny indostria frantsay izay nitombo vidy ihany koa fa tsy toy ny teo aloha. Vokatr’izany dia nihanitombo ny elanelana teo amin’ny tandrenivohitra sy ny tambanivohitra. Tsy nisy anefa nahatratra ireny afa-tsy ny olona teo amin’ ny fitondrana sy ny mpiasam-panjakana. Anisan’ny nisongadina izany elanelana izany indrindra teo amin’ny lafiny fampianarana, satria ny sekolim-panjakana dia ireo sokajin’ olom-bitsy no afaka nianatra tany fa ny an’ny maro an’isa dia tsy maintsy nandoavana sarany tany amin’ny sekoly tsy miankina. Toy izao no nanehoan’imongo vaovao izany mimenomenona ny ray aman-dreny fa tsy araka intsony ny saram- pianaran’ny ankizy. Fahoriana ao an-tokantrano noho ny fihafiana mba hahato ny faniriana hanome fahalalana mendrika ny andro ankehitriny 81
Ny lafiny jeogirafika dia natao ho famelabelarana amam-pandalinana tsy azo dinganina amin’ny asa fikarohana toy itony. Heverinay fa ny filazalazana ny toerana misy ny faritra iasana dia manampy ny olona mpamaky hahalala ny tian-kambara, hahazo sary an- tsaina ny toe-javatra tantaraina ny maha izy azy ilay fiaraha-monina ao. Maneho ny heviny rakotomalala malanjaona fa ny maha izy azy ny fiaraha-monina iray dia miankina amin’ny fifamatorana misy ao, ny fahafantarana ny toerana onenany sy ny famaritana ny habaka ara-piaraha-monina 12. Araka izany dia ndeha hofariparitana amintsika ny misy an’i arivonimamo, ny volon- tany sy ny toe-tany ary ny tontolo iainana ao aminy.
Ny fjkm 12 no nisy ireo ray aman-dreniny, ary efa nambara tany am- piandohana fa mpitandrina ny rainy. Mpino mafana fo tao amin’ny fjkm, na ny avy amin’ny lafin-drainy, na ny avy amin’ny lafin-dreniny ny finoana dia avy amin’ny toriteny, ary ny toriteny dia avy amin’ny tenan’i kristy 13. Ary zava-poana ny finoana tsy arahana asa. Indreto avy ary ny asa efa niandraiketany tao anatin’izany antokom-pinoana izany vao kilasy voalohany tao amin’ny paul minault izy dia efa nanomboka nampianatra sekoly alahady tao amin’ny fjkm tranovato faravohitra.
Ireo zanak’akoho vao foy no raisina ao amin’ity trano karazany voalohany ity. Mandritra ny roa volana eo ho eo izy no mijanona ao. Natao hanalehibiazana azy sy hahatomombana azy ara-pahasalamana ity trano ity. Efitrano azon-drivotra sy ny masoandro ary ny hazavana tsara no ilaina. Mbola marefo ireto akoho ireto ka tsy azo atao ny mampiaraka azy amin’ny akoho efa lehibe kokoa noho izy.
Mampiasa ny rafitra maty paika sy mazava tsara ao an-tsaina amin’ny fanehoan-kevitra eo amin’ny seha-pitenana samihafa manoratra tsara ny teny malagasy mamaritra ny antsoina hoe literatiora sy ny antsoina hoe kanto manavaka ny karazana literatiora araka ny fanatontosana azy ary ny endrika isehoany mamolaka ny tekinikan’ny fanadihadiana lahatsoratra mamantatra ny fomba sy ny toetry ny heverina hoe olo-mandroso ary ny andraikitra ary ny adidy tokony hotanterahina mba hananana izany toetra izany mahafantatra ny lanjany, ny endrika isehoany ary ny hasarobidin’ny fahafahana. 2-1-3- ny lohahevi-dehibe dinihina ao amin’ny taona faharoa eny amin’ny sekoly tekinikan’ny fambolena ary ny fiompiana.
Plus de communication pour plus de participation dans l’association, l’assemblée générale reste le laboratoire d’idée la plus importante pour la manifestation de la démocratie. Cependant, l’esprit de la feffi n’est pas tout à fait transmis aux divers types d’acteurs. Après nos investigations et nos descentes sur terrain, la communication reste la première clé de voûte de la feffi et du pec. En effet, une amélioration en termes d’approche communicationnelle n’est pas à écarter. Dans ce cas, quel genre d’approche serait la mieux adaptée? Particulière par sa spécificité, la communication au niveau des collectivités locales est fortement attachée à des territoires et à des institutions puisque la citoyenneté et l’intérêt général occupent une place centrale. Ainsi, malgré la participation moyenne de la population locale dans le processus, les individus enquêtés optent pour plus de sensibilisation de la population locale afin de l’intégrer effectivement à la communauté éducative tout en la rendant compte de l’importance de l’éducation de base, de la feffi et du pec. Ainsi, l’affichage ne suffit pas à sensibiliser la population locale.
Ho an’ny anta ala avaratra, ny mitomany faty dia tsy ny mandrotsaka ranomaso ihany, fa ny fihetsika rehetra atao hanehoana fitiavana ny maty dia voafaoka ao anatin’izany avokoa. Mizara roa lehibe, araka izany, ny fitomaniana fandrotsahana ranomaso, noho ny alahelo amin’ny fisarahana. Toy izao no fanatanterahana izany mitomany mikiakiaka mafy, araka izay tratry ny heriny, ny vehivavy rehefa mamangy, ka tsy mangina raha tsy ampanginin’ireo lavasatroka. Ao anatin’izany tomany izany dia mibedibedy izy ireny. Izany hoe mitanisa ny lafitsaran’ilay maty toy ny toetra, zava-bita na zavatra mbola kasaina hiarahana manao aminy. Izany hoe mandoka ny hatsaran’ilay olona maty. Izany no atao hoe mibedy mety ho fimenomenomana atao hanomezana tsiny ilay zanahary izay naka ilay olona maty, na ihany koa fanomezan-tsiny ilay olona maty nanaiky halain’ny zanahary izy io. Ireo olona mahatsapa tena ho niara-niriaria, na nifampihinana ny manta sy ny masaka tamin’ilay maty no tena mibedy amin’ny ankapobeny. Matetika dia torana mihitsy no iafaran’ireny noho ny alahelo tafahoatra.
Hisaintsaina ny zava-nisy teo amin’ny fiainany izy. Izany no nilazany hoe misy antso nateraky ny alina natao hieritreretana sy hisaintsainana mantsy ny alina. Ny fahanginana mandritra ny alina no manampy betsaka ny olona hamakafaka tsara sy handinika ireo tranga rehetra miseho amin’ny fiainany. Mandray anjara ao anatin’io antso io koa ny embona sy ny fahatsiarovana. Tsiahy no niantsoan’ny mpanoratra azy ato amin’ny tononkalo. Ny lasa, mantsy, tsy fanadino koa ny famerenana ny zava-nisy tany aloha ao an-tsain’ny olona no anisan’ny nataon’ny mpanoratra ho vain-dohan-draharaha. Fitaovana iray nentina nanentana sy nanetsika ny hambom-pon’ny vahoaka malagasy tamin’izany foana izany tokoa manko ny fampitodihana azy hahatsiaro ny lasan’ny tantaram-pireneny. Hiverina ao an-tsaina avy hatrany ny fahafahana niainan’ireo razana, tany aloha, ka hahatonga azy hanainga ny mpiray tanindrazana aminy, hiara-hitolona. Izay no antso nateraky ny tsiahy , tian’ny mpanoratra halentika ao am-pon’ny mpamaky ny karazana antso farany lazain’ny mpanoratra ato amin’ny tononkalo, dia ny antso notinendrin-janahary izany hoe, tsy miankina amin’ny olombelona, fa toy ny didy avy any ambony, manainga ny olona hanao zavatra, na manondro ny zavatra hataony. Nasongadin’ny mpanoratra ato amin’ity andalana fahatelo ity, fa tendry avy any ambony mihitsy no manosika ny olona hitolona sy hiady, mba hanoherana ny tsy rariny ataon’ny mpitondra. Ny fanekena io didy io no hamerina indray ny fahafahana sy hampitony ny fon-janak’olona , araka ny voalazan’ny mpanoratra ao amin’ny tononkalony ihany. Famohazana ny vahoaka malagasy amin’ny torimasony manoloana ny loza mitatao amin’ny fireneny, no nataon’ny mpanoratra, raha namerimberina ireo andianteny hita eo an- dohan’andininy ireo izy. Manamafy ny mahazava-dehibe ny tolona tokony hatao izy amin’izany. Koa miantso ny malagasy rehetra izy mba hifanome tanana hahatanteraka io tolona io.